Neuvoston asetus (EY) N:o 2878/94, annettu 23 päivänä marraskuuta 1994, tiettyjä maatalous- ja teollisuustuotteita koskevien yhteisön tariffikiintiöiden avaamisesta ja hallinnosta (vuoden 1995 ensimmäinen sarja)



Virallinen lehti nro L 304 , 29/11/1994 s. 0001 - 0005

Suomenk. erityispainos Alue 2 Nide 13 s. 0057

Ruotsink. erityispainos Alue 2 Nide 13 s. 0057



NEUVOSTON ASETUS (EY) N:o 2878/94, annettu 23 päivänä marraskuuta 1994, tiettyjä maatalous- ja teollisuustuotteita koskevien yhteisön tariffikiintiöiden avaamisesta ja hallinnosta (vuoden 1995 ensimmäinen sarja) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 28 artiklan, ottaa huomioon komission ehdotuksen sekä katsoo, että tiettyjen maatalous- ja teollisuustuotteiden tuotanto yhteisössä ei vuonna 1995 riitä täyttämään yhteisön jalostusteollisuuden vaatimuksia; tämän vuoksi kyseisten tuotteiden hankinta yhteisöön on suuresti riippuvaista kolmansista maista tulevasta tuonnista; olisi viipymättä huolehdittava yhteisön kiireellisimmistä kyseisten tuotteiden hankintatarpeista mahdollisimman suotuisin edellytyksin; olisi avattava yhteisön tariffikiintiöitä alennetuin tullein tai tullittomina kaudeksi 31 päivään joulukuuta 1995, joissa otetaan huomioon tarve olla vaarantamatta näiden tuotteiden markkinatasapainoa ja yhteisön tuotannon aloittamista tai kehitystä, olisi taattava erityisesti kaikille yhteisön tuojille tasavertainen ja jatkuva mahdollisuus käyttää kyseisiä kiintiöitä ja näitä kiintiöitä varten säädettyjen tullimäärien keskeytymätön soveltaminen kyseisten tuotteiden tuonnissa kaikkiin jäsenvaltioihin kiintiöiden täyttymiseen asti ja yhteisön kuuluu itsenäisesti päättää kiintiöiden avaamisesta kansainvälisten velvoitteidensa mukaisesti; mikään ei kuitenkaan estä sitä, että näiden kiintiöiden yhteisen hallinnoinnin tehokkuuden varmistamiseksi jäsenvaltioille annetaan lupa lukea tosiasiallisia tuonteja vastaavat tarvittavat määrät kiintiöihin; tällainen hallinto vaatii kuitenkin läheistä yhteistyötä jäsenvaltioiden ja komission välillä, jonka on erityisesti voitava seurata kiintiöiden täyttymistä ja ilmoittaa siitä jäsenvaltioille, ON ANTANUT TÄMÄN ASETUKSEN: 1 artikla Jäljempänä kuvattujen tuotteiden tuontiin sovellettavat tullit suspendoidaan 1 päivästä tammikuuta 31 päivään joulukuuta 1995 sillä tasolla ja niiden yhteisön tariffikiintiöiden rajoissa, jotka kullekin ilmoitetaan. >TAULUKON PAIKKA> 2 artikla Edellä 1 artiklassa tarkoitettuja tariffikiintiöitä hoitaa komissio, joka voi toteuttaa tarvittavat hallinnolliset toimenpiteet tehokkaan hallinnon varmistamiseksi. 3 artikla Jos tuoja esittää jäsenvaltiossa vapaaseen liikkeeseen luovutusta koskevan ilmoituksen, jossa on pyyntö etuuskohtelun myöntämisestä tässä asetuksessa tarkoitetulle tuotteelle, ja jos tulliviranomaiset vastaanottavat tämän ilmoituksen, kyseinen jäsenvaltio lukee komissiolle lähetettävällä tiedonannolla tarvettaan vastaavan määrän kiintiön määrään. Kiintiöön lukemista koskevat pyynnöt, joissa mainittujen ilmoitusten vastaanottamispäivä on ilmoitettu, lähetetään viivytyksettä komissiolle. Komissio antaa luvan kiintiöön lukemiseen siinä päiväjärjestyksessä, jossa kyseisen jäsenvaltion tulliviranomaiset ovat vastaanottaneet vapaaseen liikkeeseen luovutusta koskevat ilmoitukset, siltä osin kuin käytettävissä oleva määrä sen sallii. Jos jäsenvaltio ei käytä kiintiöön luettuja määriä, se palauttaa ne mahdollisimman pian vastaavaan kiintiön määrään. Jos pyydetyt määrät ylittävät kiintiössä jäljellä olevan määrän, se jaetaan tasan pyyntöjen kesken. Komissio ilmoittaa tehdyistä kiintiöihin lukemisista jäsenvaltioille. 4 artikla Jokaisen jäsenvaltion on taattava kyseisten tuotteiden tuojille yhtäläinen ja jatkuva mahdollisuus käyttää kiintiöitä, jos kiintiöissä jäljellä oleva määrä sen sallii. 5 artikla Jäsenvaltioiden ja komission on oltava kiinteässä yhteistyössä tämän asetuksen noudattamisen varmistamiseksi. 6 artikla Tämä asetus tulee voimaan 1 päivänä tammikuuta 1995. Tämä asetus on kaikilta osiltaan velvoittava, ja sitä sovelletaan selaisinaan kaikissa jäsenvaltioissa. Tehty Brysselissä 23 päivänä marraskuuta 1994. Neuvoston puolesta Puheenjohtaja J. BORCHERT LIITE >TAULUKON PAIKKA>